Jorge Carlos Fonseca

Jorge Carlos de Almeida Fonseca (født 20. oktober 1950) er en kappverdisk jurist og politiker for høyrepartiet Movimento para a Democracia (MpD).«Biografia de Jorge Carlos Fonseca»   , Eleições Presidenciais 2011, 22. august 2011. Han ble 9. september 2011 president i Kapp Verde.

 Biografi 
Fonseca er utdannet jurist. Han har arbeidet som advokat, vært sjef for immigrasjonsetaten og departementsråd i utenriksdepartementet, samt vært tilknyttet universiteter i Lisboa og Macao. I Kapp Verde ledet han Instituto Superior de Ciências Jurídicas e Sociais, der han også er professor.

Fonseca var blant grunnleggerne av partiet Movimento para a Democracia. Fra 1991 til 1993 var han utenriksminister. Han forsøkte å vinne presidentvalget i 2001, uten å vinne tilstrekkelig støtte blant velgerne.

I presidentvalget i 2011 sikret han seg 54,2 % av stemmene.«Resultados»   , Eleições Presidenciais 2011. Han ble dermed Kapp Verdes fjerde president. Fonseca styrte med et parlament der det rivaliserende partiet Partido Africano da Independência de Cabo Verde (PAICV) hadde flertall.«Jorge Carlos Fonseca wins Cape Verde presidential poll», BBC News, 22. august 2011.

Han ble gjenvalgt i presidentvalget i 2016 da han fikk 74 % av stemmene. Partiet hans, Movimento para a Democracia, fikk flertall ved parlamentsvalget samme år.

 Referanser 

Kategori:Kappverdiske politikere
Kategori:Fødsler i 1950